open-index/open-wikipedia-markdown huggingface dataset:
Stella Nansikombi Makubuya

**Stella Nansikombi Mukasa Makubuya** (née **Stella Nansikombi**), (11 Ogwekkuminogumu1967-5 Ogwomwenda 2018), yali munnamateeka w'eddembe ly'obuntu mu Uganda, era omulwanirizi w'eddembe ly'abakyala eyaweereza nga akulira ebitundu by'omukitundu ekya Africa at the International Center for Research on Women (ICRW).

## Obulamu bwe obwasooka n'okusoma
Yazaalibwa Dorcus Naluzze Mukasa ne Peter Mukasa, nga November 11, 1967, mu bitundu kya Buganda mu Uganda. Yasomera mu Gayaza Junior School n'oluvannyuma mu Gayaza High School,gye yafuna dipulooma mu High School.

Yaweebwa ekifo mu Makerere University Law School, gye yamaliriza ne diguli esooka mu bya mateeka. Yagenda mu maaso n'afuna dipulooma mu by'amateeka, okuva mu Law Development Centre, mu Kampala, ekibuga ekikulu ekya Uganda. Oluvannyuma yaweebwa ekifo mu Uganda Bar, ng'omulamuzi. Oluvannyuma, yafuna diguli ey'okubiri mu mateeka, okuva mu University of Warwick, mu Bungereza.

## Emirimu gye
Stella Makubuya yaweereza ng'omulamuzi mu minisitule y'eggwanga ey'ekikula ky'abantu, abakozi n'enkulaakulana. Oluvannyuma yakolako nga akulira, avunaanyizibwa ku ntambuza y'emirimu era eyebuzibwako mu Nordic Consulting Group Uganda.

Yaweereza ng'omuwi w'amagezi eri gavumenti ezitali zimu, ebitongole by'obwannakyewa  wamu n'ebitongole ebikola ku nkulaakulana, omuli Nnabagereka Development Foundation. Era yaweerezaako ng'omukulembeze n'omumyuka w'omukuumi ku kakiiko akakulembera aka Akina Mama wa Afrika, International Federation of Women Lawyers (FIDA), ActionAid Uganda ne Open Society Initiative for East Africa (OSIEA).

## Amaka
Stella Makubuya yafumbirwa Apollo Makubuya, munnamateeka munne era Ssentebe wa Equity Bank Uganda Limited. Bombi bazadde b'abaana basatu (a) Athena Mulungi Nakku (b) Angela Kitiibwa Nakimuli ne (c) Andrea Kwagalakwe Nabakka.

## Obulwadde n'okufa
Nga 5 Ssebutemba 2018, Stella Makubuya yafa mu ssaza lya Virginia, mu United States, gyeyafuna ng'abwafuna obujjanjabi bwa kkansa, eyali owa kawago.

## Laba era

* Apollo Makubuya
* Jacqueline Musiitwa

## Ebyawandiikibwa

## Enkolagana ez'ebweru

* Omukutu gwa Nnabagereka Development Foundation
Bangirana Kawooya Anifa

**Bangirana Kawooya Anifa** yazaalibwa nga 21 Ogusooka 1957. Munnayuganda, munabyabufuzi era awerezaako ng'omubaka omukyala okuva mu 2000 okutuuka mu 2020 ng'omubaka wa Paalamenti, nga mu kaseera kano akiikirira konsitituweensi y'e Mawogola ey'omubuggwanjuba mu Disitulikiti y'e Ssembabule mu Paalamenti ya Uganda okuva mu 2021, okutuuka kati. Kuno kw'ateeka n'okuwereza ng'omu ku baali ku bukiiko ng'akalwanirira omwenkano nkano, wamu n'akavunaanyizibwa ku nsonga z'ebweru w'eggwanga.

## Obuto bwe n'okusoma kwe
Yazaalibwa mu Disitulikiti y'e Ssembabule mu Uganda, nga 21 Ogusooka 1957.

Yafuna Diguli mu by'enjigiriza mu kulakulanya embeera z'abantu okuva ku Yunivasite y'e Nkumba mu 2004. Oluvannyuma mu 2001, yafuna Diguli ey'okubiri mu bikwatagana kunsonga z'ensi yonna okuva mu yunivasite y'emu eyo mu 2007.

## Emirimu gye n'eby'obufuzi
Nga tanaba kufuuka mubaka wa Paalamenti ya Uganda mu 2001, Anifa yali akola ku kakiiko akalina obuyinza okukola ennongosereza mu Ssemateeka w'eggwanga okuva mu 1993 okutuuka mu 1995, yawerezaako nga avunaanyzibwa ku by'amawulire ku kakiiko k'abakyala okuva mu 1998 okutuuka mu 2002  nga kuno kw'otadde n'okubeera eyali amyuuka ayambako ku gavumenti z'ebitundu mu Disitulikiti ye Rakai, omwogezi wa gavumenti z'ebitundu mu Disitulikiti y'e Ssembabule, omuwanika w'ekibiina kya National Resistance Movement.

Mu 2016, yafuuka mmemba mu Paalamenti egatta ababaka okuva ku semaziga wa Afrika n'okutuuka kati

Yasaba okubeera mu kibiina ky'eby'obufuzi ekya National Resistance Movement

## Ebijuliziddwaamu
Barbara Kasekende

**Barbara Kasekende** mukyala munabizineensi okuva mu Uganda ng'era mukungu awereza mu kitongole ekiwi ky'amagezi mu baanka ya Uganda Development Bank, eterekero lya ssente lyokka erivunaanyizibwako gavumenti mu ggwanga. Yafuna ekifo kino mu ,mwezi ogw'okubiri, mu mwaka gwa 2022. Nga kino tekinabeerawo, yeeyali adukanya ekifo ky'abakungu abasiga ensiimbi mu Stanbic Bank Uganda Limited, baanka etereka ebintu ebikalu esinga obunene Uganda.

## Ebyafaayo bye neby'enjigiriza
Kasekende nzaalwa za Uganda, eyazaalibwa okutandikira mu mwaka gwa 1979 mu bitundu bya Buganda mu Uganda. Yasomera ku Mount Saint Mary's College Namagunga mu by'okusoma kwe okwawagulu. Mukumubuuza kajogi jogi w'ebibuuzo eyaliwo mu mwaka gwa 2020, yeenyonyolako ng'eyali eyasooka okuzaalibwa mu famire ye.

Alina diguli mu sayaansi, mu bya kompuyuuta n'eby'empuliziganya, gyeyafunira kutendekero lya Elmhurst University, mu Elmhurst, Illinois, mu ggwanga lya Amerika. Alina diguli ey'okubiri mu kudukanya bizineensi, gyeyafunira kutendekero lya Naveen Jindal School of Management, mu  University of Texas at Dallas, mu Richardson, Texas, mu ggwanga lya Amerika.

## Emirimu gye
Mu kaseera keyeegatira ku baanka ya Uganda Development Bank mu mwezi ogw'okubiri, mu mwaka gwa 2022, Bizineensi za Kasekende zidira ddala emabega emyaka kumpi 14. Alina obuvunaanyizibwa mu kudukanya bizineensi ez'enjawulo ne kampuni mu biseera ebyo. Abadde maneja oba adukaya AIG Uganda, mu Wild Places Africa, NFT Consult ne mu Stanbic Bank eya Uganda. Obukugu bwe mulimu, okulakulanya bizineensi,okulabirira bakasitoma, okukwasaganya bakasitoma, n'obuvunaanyizibwa ku mikolo gy'ekikungu.

Ng'ali ku Uganda Development Bank, Kasekende yaakulira ekitongole ekiwi ky'amagezi ku bya bizineensi, ekivunaanyizibwa ku  by'owabula, n'okulaga abantu bebawereza mu bizineensi ne bakasitoma.

## Laba ne

* Hope Ekudu
* Veronica Sentongo
Barbara Ntambirweki

**Barbara Ntambirweki Karugonjo** munamateeka, muyigirize, wamu n'okulwanirira eddembe ly'abantu mu Uganda. Musomesa mu kitongole kya yunivasite eky'amateeka kutendekero lya Uganda Pentecostal University, nga yunivasite ya bwannanyini.

## Ebimukwatako n'eby'enjigiriza bye
Ntambirweki alina diguli mu by'amateeka, ng'eno yagifunira ku setendekero ly'e Makerere, yunivasite ya Uganda esinga obukadde n'obunene. Alina ne dipulooma mu by'okwenyigira mu mateeka, gyeyafunira kutendekero lya Law Development Center. Diguli ye ey'okubiri mu by'amateeka yagifunira kutendekero lya University of Cape Town mu ggwanga ly'e South Afrika.

## Emirimu gye
Musomesa mu kitongole ky'amateeka ku tabi ly'omu Kampala erya Uganda Pentecostal University. Awereza ne kampuni y'abanamateeka nga munamateeka eya Ntambirweki Kandeebe & Company Advocates, ng'esinga kukwasaganya bikwatagana kubyansasula mu by'amaguzi, kooti z'abantu, n'okudukanya by'amateeka.Mukaseera keekamu akola ng'omunoonyereza mu kitongole kya  Advocates Coalition for Development and Environment organization,ng'eno awaayo okunoonyereza kwe, wamu n'okudukanya pulojekiti ezitali zimu wansi wa pulogulaamu eno".

Mu biwaandiko bye eby'obuntu, Ntabirweki yasiima eby'obulimimu okubeera nga byebisinga okubeera mu by'enfuna by'eggwanga. Akubiriza kino okwongera ku by'enfulumya by'eby'obulimi, okukozesa saayaansi ye ne tekinologiya nakyo kyamugaso nnyo. Awakanyiza ekya gavumenti okubeera ng'eteeka ssente ntono mu kunoonyereza ku by'obulimi.

## Laba ne

* Sylvia Tamale
* Zahara Nampewo
* Judiciary of Uganda
* List of university leaders in Uganda
Stella Atyang

**Stella Atyang** munayuganda munabyabufuzi era nga mubaka akiikirira abakyala be Moroto mu Palamenti ya Uganda. Yalondebwa 26 Ogwokuna 2017 ku kaadi ya National Resistance Movement okudda mu kifo kya kizibwe we, Annie Logiel eyali Omubaka omukyala akiikirira Moroto nga tanaffa. Atyang yemukulembeze yekka nga mu kulonda ebibiina by'obufuzi ku ludda oluvuganya bwe byagaana okusimbawo omuntu olw;okutya nti  oluvannyuma lw'ebibiina by'oludda oluvuganya gavumenti okugaana okuteekawo omukulembeze olw'okutya nti disitulikiti ejja kumuwa obululu obw'okumuwa ekitiibwa olw'okumuweesa ekitiibwa muwala wa muganda we eyafa. Yalangirirwa ng'alondeddwa nga talina gwe yeegwanyiza.
Barumba Beatrice Rusaniya

**Barumba Beatrice Rusaniya** yazaalibwa nga 2, Ogwekkumineebiri mu 1964. Munnayuganda omukyala era munnabyabufuzi. Yali munnabyabufuzi okuva mu kibiina ky'ebyobufuzi ekya National Resistance Movement, era omubaka mu Paalamenti owa Disitulikiti y'e Kiruhura mu Paalamenti ya Uganda ey'omunaana n'eyomwenda. Mu mwaka gwa 2005, Disitulikiti y'e Kiruhura bweyali esaliddwa ku Disitulikiti y'e Mbarara, yafuuka omubaka omukyala eyasooka okugikiikirira mu Paalamenti mu mwaka gwa 2006, nga yawereza okutuuka mu mwaka gwa 2016.

## Obulamu bwe mu by'obufuzi
Yawangulwa mu kalulu ka 2016 okutuusa mu 2021. Yagyayo okuwakanya kweyali ataddeyo bweyali alaga obutali bumativu ku byaali bivudde mu kulonda kweyali amudidde mubigere nga bweyali akozze, Sheila Mwine Kabaije nga waaliwo okulumiriza ng'okulonda kuno bwekwalimu ebirumira ssaako n'obubbi. Rusaniya yali omu kubaali bakikiridde Uganda mu palamenti ya Afrika (Pan African Parliament). Wabula, yali mulwadde mulukungaana lw'abakungu.

## Laba ne

* Olukalala lw'ababaka ba Paalamenti ya Uganda ey'omwenda
* Olukalala lw'ababaka ba Paalamenti ya Uganda ey'omunaana
* Sheila Mwine Kabaije
* Disitulikiti y'e Kiruhura
* National Resistance Movement
* Paalamenti ya Uganda
* Mmemba wa Paalamenti

## Ebijuliziddwamu
Geraldine Ssali Busuulwa

**Geraldine Ssali Busuulwa**  Munnayuganda, mubazi w'ebitabo era Kalabaalaba wa bizinensi y'akulira eby'ensimbi mu Minisitule ya Uganda ey'ebyobusubuuzi, n'amakolero. Yalondebwa ng'omuwandiisi ow'enkalakkalira nga 15 Ogwomusanvu 2021.

Ng'ebye tebinnabaawo, yaweereza nga Omumyuka w'akulira ekitavvu ky'abannayuganda ekya National Social Security Fund (Uganda) (NSSF Uganda) okuva nga 20 Ogwokusatu 2011, okutuusa nga 29 Ogwekkumi 2017. Yasooka okulondebwa mu kifo ekyo nga 20 Ogwokusatu 2011 nga yalondebwa Minisita w'ebyensimbi Syda Bbumba. Nga 29 Ogwekkumi 2014, yaddamu n'alondebwa mu kifo ekyo oluvanyuma lw'emyezi kkumi ng'aweereza nga Acting managing director.

## Emisomo gye
Yazaalibwa mu Ddwaliro ly'e Lubaga eri Agnes Ssali ne Gerald Ssali, mu mwaka oguteeberezebwa okuba 1975. Yasomera ku Gayaza High School mu kweteekateeka okwegatta ku Yunivasite. Yasomera ku Ssettendekero wa Uganda asinga obugazi n'obukulu Makerere University, nga yatikkirwa Diguli esooka mu byembalirira n'ebyensimbi eya Bachelor of Science degree in mathematics, statistics, and economics. Era alina Diguli ey'okubiri eya Master of Business Administration degree okuva mu Manchester Business School. Mubazi w'abitabo omukugu era mmemba w'ettendekero ly'ababazi b'bitabo eya Chartered Institute of Management Accountants.

## Emirimu gye
Ngatannaweebwa mirimu mu NSSF Uganda, mu Gwokusatu 2011, yakola nga omukulembeze akulira manejimenti mu Ggwanika lya Nnaabagereka w'oBwakabaka bwa Bungereza. Yaweereza ng'omumyuka w'akulira ekittavvu kya Uganda ekyabakozi ekya NSSF Uganda okuva nga 20 Ogwokusatu 2011 okutuusa nga 31 Ogwekkuminebiri 2013. Ku lunaku olwo, kontulakiti ya eyali akulira ekittavvu Richard Byarugaba, uali eweddeko era teyaddizibwa buggya mu bwanggu. Busuulwa yalinyisibwa edaala n'afuulibwa Maneja ow'okuntikko (MD) nga bwebanoonya asaanidde okutuula mu ntebe eyo. Oluvanyuma lw'emyaka kkumi egy'okunoonya, Byarugaba yalondebwa mu kyali ekifo kye era n'amyukibwa Busuulwa.

Mu Gwokkumi 2017, eyali Minisita ow'ebyensimbi Matia Kasaija,

yagaana okuddamu okuzza obuggya Kkontulakiti ya Geraldine Busuulwa, ng'agoberera okuwabulwa kw'akakiiko akamutwala. Akakiiko tekaalaba  "mulimu gumatiza", gweyali akoze mu kisanja kye. Yasikizibwa Patrick Ayota, eyali akulembera eby'ensimbi mu NSSF Uganda, okuva mu 2010 okutuusa mu 2017.

## Laba na bino

* Aminah Zawedde
* Olukalala lw'abaMinisita ba Uganda

## Ebijuliziddwamu

## Ebijuliziddwamu eby'ebweru wa Wikipediya

* Omukutu gwa Website ogwa NSSF Uganda
Florence Nambozo Wamala

**Florence Nambozo Wamala**  (born 14 February 1975)  munayuganda nga munabyabufuzi era omubaka wa Palamenti. Yalondebwa ng'omubaka Omukyala akiikirira distulikiti eye Sironko mu kulonda okwawamu okwa Uganda mu 2016 era n'addamu n'alondebwa ku kifo ky'ekimu mu kulonda kwawamu mu 2021.

## Okusoma
Yamaliriza pulayimale mu 1989 mu Nkoyoyo Boarding Primary School, Matale, Mu 1992,Florence yamaliriza emisomo gye egya Uganda Certificate of Education (UCE) egya siniya eya wansi ku Nabumali High School . 

Yamaliriza siniya ey’oku ntikko emanyiddwa nga Uganda Advanced Certification of Education (UACE) mu 2008 ku ssomero lya Makerere Day and Evening Adult School mu Kampala . Mu 2012 yatikkirwa diguli esooka mu by’enjigiriza mu yunivasite y’e Kyambogo . 

## Omulimu
Ye Ssentebe wa Sironko Development Network, ekifo ky’abaddemu okuva mu 2014. Yasomesa mu Aga Khan Education Services mu Uganda okuva mu 2002 okutuuka mu 2011 era n’afuuka omubaka wa palamenti mu kulonda kwa bonna okwa 2016, ekifo kye yaddamu okufuna ng’ayita mu kulonda kwa bonna okwa Uganda okwa 2021 .  

## Laba ne

* Disitulikiti y’e Sironko
* Olukalala lw’abakiise mu Palamenti ya Uganda ey’ekkumi n’emu
* Olukalala lw'abakiise mu Palamenti ya Uganda ey'ekkumi
* Omubaka wa Palamenti
* Palamenti ya Uganda

## Ebiwandiiko ebikozesebwa

## Ebiyungo eby’ebweru

* Omukutu gwa Palamenti ya Uganda
Florence Alice Lubega

**Florence Alice Lubega** (5 Omwezi ogwekkuminoogumu 1917 – 28 Omwezi ogwekkumi 2021) yali munnayuganda munnabyabufuzi era omukazi munnayuganda eyasooka okwegatta ku paalamenti mu Uganda eyeetongodde mu Mwezi ogwokutaanao 1962. Yali omu ku babaka ba Uganda abakyala abaasooka, okuba ba mmemba b'olukiiko lw'eggwanga (Legislative Council -LEGCO) mu 1957. Era yali mubaka  wa paalamenti ya Uganda eyasooka, era nga minisita omubeezi ow’enkulaakulana y'ebitundu n'abantu ababiwangaaliramu  n'abakozi  mu 1966.

## Obuvo bwe  n’okusoma kwe
Florence Lubega yeeyali muwala wa Katikkiro wa Buganda Samuel Wamala ne Erina Nantongo. 

Yasomesebwa ku ssomero lya siniya ery'abawala bokka erya Gayaza Girls' School bweyali tannaba kwegatta ku ttendekero ly'abasomesa ery'e Buloba Buloba Teachers'  College . Oluvannyuma ye mukyala eyasooka okuweebwa ekifo mu ssomero lya Makerere College School bweyali tanneegatta ku yunivasite y'e Oxford. Bwe yamaliriza emisomo gye egya yunivasite mu 1946, yadda e Uganda okusomesa Olungereza ku yunivasite y’e Makerere . 

## Obulamu bwe ng'omuntu
Florence Lubega yali yafumbirwa Saulo Lubega omusomesa ku ssomero lya siniya erya Mityana secondary school  era eyali minisita w’ebyensimbi owa gavumenti ya Buganda  Florence Lubega yawangaala okusinga abaana be era yalina bannyina bana; omugenzi Israel Magembe Wamala [( omuyimbi ow'e  Nakasajja e Kyaggwe) , Wamala Steven Ssempasa, abeera mu Bungereza, Paul Musoke Wamala, eyali omuddukanya eby’obulambuzi nga kati abeera Luzira ,ekitundu ekiriraanye Kampala n’omugenzi Wamala Herbert Dagirira.

Yafa nga 28 Omwezi ogw'ekkumi  2021, ng'ebula wiiki emu okutuuka ku mazaalibwa ge ag’emyaka 104. 

## Ebijuliziddwa

# 
# 
# 
# 
# 

## Ebijuliziddwa wabweru wa Wikipedia

* Omubaka wa Uganda omukyala asoose ku ssaawa 100
* Abakulembeze abakyala abapya banaagenda mu maaso n’omusika guno?
Clare Byarugaba

**Clare Byarugaba** MunnaUganda ali mu kibiina kya LGBT mu Kampala. Azze awakanya ekya gavumenti okulwanyisa enkola eyo. Y'akwanyaganya ekibiina ekirwanirira eddembe ly'abantu n'etteeka erikikwatako ekya Civil Society Coalition on Human Rights and Constitutional Law. Mu 2013, Byarugaba yatumibwa okutandikawo ekitongole kya PFLAG mu Kampala nga kyakuyamba abo abalina oluganda ku bantu bano mu ggwanga olwensonga y'omukulembeze weggwanga okuwera omuze gw'ebisiyaga. Oluvannyuma lw'okuguwera, yanoonyezebwa bannamawulire nga baagala kufuna kifaananyi kye basobole okukiteeka mu mpapula ekyali kitiisatiisa obulamu bwe. Mu 2014, Byarugaba yeegatta mu lukungaana Lw'abakyala munsi yonna olw'amawanga okwanjula ensonga ze ezikwata ku kiruubirirwa kye mu kitongole kye eky'okuwa abakyala eddoboozi. Byarugaba era yali ne mu ttendekero lya Oak Institute ng'omukiise mu ssomo erikwata ku Ddembe Ly'abuntu mu nsi yonna eryali mu ssomero eriyitibwa Colby College.

## Obulamu bwe
Byarugaba yazaalibwa era naakulira mu Bukiikaddyo bwa Uganda. Oluvannyuma lwa  Ppulezidenti Yoweri Museveni okuwera omuze guno mu Uganda, maama wa Byarugaba yamutiisatiisa okumusibya olw'okubeera nga aganza bakyala banne.

## Ebijuliziddwa
Beatrice Ayuru Byaruhanga

**Beatrice Ayuru Byaruhanga** yazaalibwa mu mya gya 1970 nga munayuganda atandikawo bizineensi ez'enjawulo, ate nga yatandikawo esomero. Yawangula engule ya UNCTAD Women in Business Award mu mwaka gwa 2010 oluvannyuma lw'okugulawo esomero lya Lira Integrated school emyaka 10 emabega.

## Obulamu bwe
Byaruhanga yali omu kubaana 16 abaazaaliwa kitaawe mu famire eyalimu abakyala abangi kitaawe beyali yawasa. Yakuzibwa mu Lira, ng'ate kitaawe yagyereggwa nga bweyali ayonoona ssente okusindika bawala okusoma, nga yandibadde abafunamu byabugagga okuva mu basajja abaali babawasiza mu bufumbo. Muwala we Byaruhanga yali aloota ng'alina esomero nga lirye . Kitaawe yamuwa ettaka okutandikako esomero, bweyalina emyaka 19, ng'era yali lubuto ng'asuubira okuzaala omwaka we eyali ow'okubiri.Yeeyali omuwala eyasooka okumaliriza okusoma siniya, n'agenda ku yunivasite. Yatikirwa ku setendekero ly'e Makerere, era n'atandika okusomesa.

Bweyakitegeera nti yali yeetaaga ssente okuzimba esomero, yatandika okwennyigira mu bizineensi za mirundi esatu. Ogumu kugino kwaliko okusiimba muwogo kuttaka kitaawe lyeyali yamuwa. Bizineensi eno yamusobozesa okutandikawo esomero epya mu mwaka gwa 2000 mu disitulikiti ya Lira. Esomero lino limannyikiddwa nga Lira Integrated School, ng'era lisomesa abalenzi n'abawala. Mu myaka 7 egyasooka, ekifo kino tekyali kitebenkevu olw'ekibinja ky'abayeekera okuva mu Lord's Resistance Army, naye oluvannyuma baavayo mu mwaka gwa 2007.

Yalina okubeera n'abaana mukaaga . Yeegata ku pulogulaamu ya EMPERTEC gyeyaweera ng'obuyambi er abaali baagala okutandikawo bizineensi zaabwe. Mu mwaka gwa 2014, esomero lye lyalina abayizi 1,500 , nga 100 baakendeera olw'okuba baali tebasobola kufuna bisale by'amasomero ebya doola $90.

Mu mwaka gwa 2010, yawangula engule yWomen in Business Award. Mu mwaka gwa 2014 yayogerako ku bya TEDx mu Geneva eyali ekwatagan ku by'okubeera nga yalo mu muwogo, wabula n'adda mu kibiina, “From Cassavas to Classrooms”.
Hilda Tadria

**Hilda M. Tadria** mukyala Munnayuganda Omulwanirizi weddembe ly'abakyala omukugu mu nsonga z'ekikula ky'abantu n'enkulaakulana eyaawamu. Era, Yaakulira ppulogulaamu y'okulungamya abaana abawala awamu n'okubafuula aboobuvunaanyizibwa mu ggwanga ekya Empowerment Programme for Young Women(MEMPROW). Muwabuzi waabitongole eby'obwannayini mu nsi yonna ku nsonga zeebikula by'abantu, ku nzirukanya y'ebitongole, awamu nenkulaakulana mu bantu. Abadde akola nga Ppulofeesa omukwanaganya ku Makerere University.

## Okusoma kwe
Tadria alina Diguli mu ssomo erikwata ku nkwatagana y'abantu ku Makerere University, yafuna master's degree mu ssomo erikwata ku muntu yennyini nengeri gy'akwataganamu naabamuliranye eriyitibwa social anthropology mu Newnham College, Cambridge, esangibwa e Bungereza era naafuna PhD era mu ssomo ly'erimu erya social anthropology lyeyasomera mu  University of Minnesota, esangibwa mu Amerika.

## Emirimu gye
Tadria akozeeko nga eyebuuzibwako ku nsonga ezikwata ku bikula by'abantu, enzirukanya y'ebitongole, ne nkulaakulana yaabantu era nga yali akolera World Bank, UNDP, UNIFEM, Gavumenti ya Uganda, ekitongole kya Canadian International Development Agency (CIDA)  neNOVIB.

Tadria yali ku ddaala lya Ppulofeesa Omukwanaganya ku ludda oluvunanyizibwa ku nsinga zenkolagana mu bantu ku Makerere University, era nga akyaliyo, yatandikawo ekitongole ky'obwannayini ekiyitibwa Action for Development (ACFODE).

Mu Gw'omwenda gwa 2017, yakulemberamu banne mu musomo ogwalimu abakyala abali ennyo mu nsonga zaabakyala mu Africa South Africa nga gwategekebwa Ekitongole kya Masimanyane Women's Rights International, wamu ne Dorcas Coker-Appiah, Akulira ettendekero omuli ebikwata ku Bikula y'abantu awamu nookuwandiika ebikwata ku Ddembe ly'abantu mu Ghana, era bano baateekawo "omusomo ogw'amanyi ogwasabuukulula enkola y'okussa ekitiibwa mu musajja nga omukulu".

## Ebijuliziddwa
Beatrice Rwakimari

**Beatrice Rwakimari** yazalibwa nga 21 Ogwokutaano, mu 1961. Munnayuganda, ng'omukulembeze w'ebyobulamu eby'abantu, kalabaalaba w'emirimu gya Gavumenti, omusomesa era munnabyabufuzi. Yalondebwa okubeera omubaka omukyala owa Disitulikiti y'e Ntungamo mu Uganda mu Paalamenti ey'ekkumi nga yalina akakwate ku kibiina kya NRM, ekibiina ky'eby'obufuzi ekiri mu bukulembeze bwa Uganda. Yali yawerezaako konsitituweensi eno okumala emyaka ebbiri egy'omudiringanwa mu Paalamenti ey'omusanvu n'eyomunaana okuva mu 2001 okutuusa mu 2011. Mu Paalamenti ey'ekkumi, yawerezaako ng*Akasunsula abalondeddwa*,  akakiiko ku by'obulamu , n'akakiiko ka *NRM aka Paalamenti nga ketabibwamu ba [[:en:Caucus|memba b'ekibiina ekyo bokka]]*.

Yasikizibwa Joseline Baata Kamateneti mu kalulu ka bonna aka 2021

## Laba ne bino

* Disitulikiti y'e Ntungamo 
* Paalamenti ya Uganda
* National Resistance Movement

## Ebijuliziddwaamu
Esther Kalenzi

**Esther Kalenzi** Munnayuganda omuyiiya mu byensimbi era yeeyatandikawo ekitongole kya 40 Days Over 40 Smiles, ekiyamba abaana bakateeyamba okubasobozesa okusoma okulungi Yawangula awaadi ya Young Achievers Award mu ttuluba ly'abazira ezaaliwo mu 2013.

## Obuto bwe
Esther ye muggalanda ku baana bana. Yasomerako ku Nabisunsa Girls' Secondary School, Aga Khan High School ne Uganda Christian University, gyeyafunira Diguli mu by'amawulire.

## Ebirabo by'afunye

* Awaadi ya Commonwealth Point of Light Award ku lw'okusomesa baana bakateeyamba
* 2013 Heroes Young Achievers Award

## Ebijuliziddwa
Jacqueline Mbabazi

**Jacqueline Susan Ruhindi Mbabazi** (yazaalibwa 18 Gw'omunaana 1954) Munnayuganda omusomesa, munna by'abufuzi era munnabizineni. Ye mukyala wa Ssabaminisita wa Uganda eyavaako, Amama Mbabazi. Aweereza nga Ssentebe weekibiina ky'abakyala mu kibiina kya National Resistance Movement (NRM), ekibiina ekifuga eggwanga.

## Ebyafaayo bye
Yewookuna ku baana kkumi noomu, yazaalibwa mu Disitulikiti y'eRukungiri nga18 mu Gw'omunaana,1954 era muwala wa Canon Gereshomu ne Evalina Ruhindi.

## Okusoma kwe
Jacqueline Mbabazi yasomera ppulayimale ye ku masomero agawerako mu Disitulikiti y'eKabale, kitaawe gyeyali aweerereza mu Kkanisa ya Uganda.Yasomera ku Bweranyangi Girls' Senior Secondary School erisangibwa mu Disitulikiti y'eBushenyi gyeyatuulira siniya ey'okuna.Yadda ku Trinity College Nabbingo gyeyatuulira eby'ekyomukaaga. Mu 1973, yayingira Makerere University, nga ye Yunivaasite ya gavumenti esinga obunene noobukulu mu ggwanga, Yatikkirwa ne Diguli mu ssomo lya Science (BSc) mu 1976 era yamala naafuna ne Dipuloma mu Busomesa. Mu ntandikwa y'emyaka gya 1980 yeeyongerayo n'emisomo gye era yagenda e Sweden gyeyasomera Dipuloma mu Lulimi lwayo, wamu ne Diguli ya  Master of Sciences (MSc) mu bya Biotechnology. Oluvannyuma yafuna Dipuloma mu bya International Management e Sigtuna, mu Sweden.

## Okukola kwe
Y'omu ku Bannayuganda abakugu abaatandikawo ekitongole kya Uganda Revenue Authority (URA) mu1992. Mu URA, yasookera mu kifo ky'omuyambi wa Kkomiisona mu nsonga zookugereka nookutereka omusolo. Oluvannyuma yafuuka Kkomiisona yennyini mu nsonga eyo. Mu 1999, yalekulira URA era ye naabalala nebatandika Ekitongole ky'ebyenkulaakulana eky'obwannayini okuyamba abavubuka n'abakyala. Yaweererezaamu nga omutwe era nga akulira abatendesi. Oluvannyuma lw'emyaka 3 mu kifo ekyo, yakolako nga Omukulu mu kuddukanya emirimu mu kkampuni ya Luweero Industries Limited, eyali eya gavumenti. Yalekulira emirimu gya gavumenti oluvannyuma.

Nga 8 Ogwekkumuneebiri gwa 2017, Mbabazi yalondebwa nga Ssentebe ku lukiiko oluddukanya Uganda Microfinance Regulatory Authority.

## Ebimukwatako
Mufumbo eri eyaliko Ssabamimisita wa Uganda, Amama Mbabazi, era balina abaana 6 naanazzukulu 11. Jacqueline Mbabazi mukugu mu nnimi omuli Runyakitara, English ne Swedish.

## Obuvunaanyizibwa obulala
Oluvannyuma lw'okulekulira emirimu gya gavumenti, kati akola mu kitongole kya byankulaakulana ya ggwanga. Akolera ne mu kibiina kya National Women's League ekiri mu kibiina kya  National Resistance Movement ekikulira eggwanga,nga ye Ssentebe wakyo. era yoomu ku bakulembeze mu Kkanisa ya Uganda.

## Laba na bino

* Disitulikiti za Uganda
* Olukalala lw'ebibiina by'obufuzi mu Uganda

## Ebijuliziddwa

## Linki endala

* Uganda: Statement By Amama Mbabazi's Wife, Jacqueline Mbabazi
Elizabeth Nantale Mulondo

**Nantale Elizabeth** (yazaalibwa nga 31 Gatonnya 1989) mumbejja mu Bwakabaka bwa Buganda, obwakabaka obwaliwo okuva edda era nga bumanyifu okutuusa leero mu Uganda. Muzzukulu wa Ssekabaka Daudi Chwa II.

## Obuto bwe
Nantale yazaalibwa mu Nairobi mu 1989 nga yazaalibwa omugenzi, Omulangira Fredrick David Mulondo, mutabani w'omulangira George William Mawanda chwa,  mutabani wa Daudi Chwa II. Omulangira George William yakiikiriraUganda mu kutikkirwa kwa Nnabakyala Elizabeth Ow'okubiri ku ntebe era ye  Munnayuganda yekka eyawebwa omukisa okubeera mmemba ku kkiraabu ya Marylebone Cricket Club (MCC) esangibwa ku Lords cricket ground, eky'amuviirako okutandika kkampeyini y'okutandikawo neeya Africa eya  African Cricket club. Elizabeth alina bannyina mukaaga era nga ye muwala yekka.

Elizabeth yasomerako ku Lohana Academy Primary School, erisangibwa e Kololo, Buganda Road High School ne Winston Standard Academy. Oluvannyuma lw'okumaliriza siniya, yafuna Diguli e Makerere University, yafuna Diguli nga yasomera ku IATA institute, mu ssomo ly'okukola ttiketi zennyonyi nookutereeza ebifo by'abakulu era yafuna ne Diguli mu By'okwewunda oba Cosmetology.

## Obulamu bwe
Elizabeth ali mu by'emisono, okumodola n'okwolesa. Yali ne mu *Floss* magazine ku lupapula olusooka mu 2008 bwe yali omwolesi weemisono. Atera nnyo okubeera mu kwolesa emisono mu bifo ebyenjawulo mu Uganda ne South Africa ne White party e Dubai.

Mu  2013 ne 2014, Nantale yawaliriza bannamawulire okumulaba bwe baamugwako nga ali noomugagga w'omu Kampala Dick Kizito atava mu mivuyo. Ensisinkano zabwe ezaali ezookumu ate nga yalinga ayambadde mu ngeri esikiriza yaviirako okussa ebituli mu famire ye n'abantu. Kino ky'amuviirako okulumba bannamawulire naabategeeza nga eyali muganzi we bweyali agenderera okumuswaza era nti yeeyapangisa abaali bakuba ebifaananyi ebyo. Ababiri bano baamala nebaddamu. Abeera nnyo ne ffamire y'aKabaka ku mikolo nga ogw'amazaalibwa ge.

## Laba na bino

* Obwakabaka bwa Buganda
* Kabaka wa Buganda
* Mulondo wa Buganda

## Ebijuliziddwa
Ben Mary Muwanga

**Ben Mary Muwanga,** ng'ebiseera ebisinga batera kumuyita Benny Muwanga oba Mary Ben Muwanga mutendesi wa muzannyo gw'okubaka okuva mu Uganda, ngShe Cranes  mu mwaka gwa 1979 okugenda okwetaba mu mpaka z'okubaka ez'ensi yonna ezaali mu ggwanga lya Trinidad and Tobago. Yaliko era omutendesi wa ttiimu y'eggwanga wakati w'omwaka gwa 1975  okutuuka mu mwaka gwa 1985.

## Ebimukwatako n'eby'enjigiriza
Ben Mary Muwanga yazaalibwa mu Kibibi, mussaza ly'e Butambala mu mwaka gwa 1943 omwami Erisa Muwanga n'omukyala Julian Nanyanzi. Ben Mary Muwanga musomesa omutendeke eyasomera ku Mitala Maria Primary School ne Mount Saint Mary's College, e Namagunga nga tanaba kugenda kutendekero ly'abasomesa erya Nkozi Teacher Training College.

## Ebimukwatako mu muzannyo gw'okubaka
Yatandika okwetaba mu by'emizannyo bweyali akyali musomero ku Mount Saint Mary's College, e Namagunga, oluvannyuma n'ateeka omukono okuzannyira kiraabu ya  Kampala Women's Club. Nga yeetuteko yekka, yeegata ku ttiimu Uganda ey'okubaka eyitibwa She Cranes  ng'omuzannyi mu mwaka gwa 1964, gyeyazannyira owmaka gumu ne ttiimu y'eggwanga. Oluvannyuma lw'okumaliriza koosi z'obutendesi mu mwaka gwa 1969, yaweebwa omulimu gw'okubeera omumyuka w'omutendesi wa ttiimu y'eggwanga ey'okubaka eya She Cranes, nga y'amyuuka Miriam Kibirango.

Nga bamaliriza okuweebwa omulimu gw'okutendeka ttiimu y'eggwanga ey'okubaka eya She Cranes ng'omutedesi omujuvu mu mwaka gwa 1975, yakulembera ttiimu eno neewangula ebikopo byairundi 3, eby'empaka ezeetabibwamu amawanga okuva mu buvanjuba ne mu   mumasekati ga Afrika (CECAFA) mu mwaka gwa 1975, 1981 ne mu 1982.Yawerezaako nng'adukanya ttiimu eno, ssaako n'omumyuka w'omuwandiisi w'ekibiina ekidukanya omuzannya gw'okubaka mu Uganda ekya Uganda Netball Federation. Yawumula okuva mu kifo kino ng'omutendesi wa ttiimu ya Uganda ey'okubaka omujuvu eya She Cranes mu mwaka gwa 198, awo natandika okukola ng'omumyuka w'adukanya eby'emizannyo mu disitulikiti ye Mukono okutuusa mu mwaka gwa 2004.

### Emizannyo emirala
Okwongereza mu kubeera omutendesi w'omuzannyo gw'okubaka n'okuguzannya, Mary Ben mutendesi w'omuzannyo gw'okubaka, handball, basketball wamu n'emisinde eyakakasibwa oba alina ebisaanyizo.

## Obulamu bwe
Okutuusa mu mwaka gwa 2013, kyaali kigambibwa nti yalina abaana babiri, okwali omuwala n'omulezi.Abeera mu Kampala mubitundu by'e Kabowa.
Bettinah Tianah

**Bettinah Tianah,** yazaalibwa bamuyita **Betty Nassali**, ng'enaku z'omwezi 10, mu mwezi ogw'ekuminoogumu, mu mwaka gwa 1993, munayuganda akola ku ttivi, muzannyi wa firimu, ayolesa misono n'okugitona tona. Amannyikiddwa okuweereza ku pulogulaamu za ttivi nga  , n.Yamu kubaali abazannyi mu firimu y'oku ttiivi  ey'obutundu tundu eyali eyitibwa  nga baali basinga kumumannya nga Rhona omu kubaali bakulembera.

## Emirimu gye
Ku myaka 15, Tianah yatandika okukolera ku mukutu gwa  NBS Television ngomuvubuka. Oluvannyuma yawereza pulogulaamu eyali egatta abaagala ku ttivi eyali eyitibwa *Be My Date* Mu mwaka gwa  2015 ku mukutu gwa NTV Uganda, ng'adira Anita Fabiola, mu bigere, bweyawereza pulogulaamu yagenda esira aliteeke mu bizineensi ezizze kububwe eza BT Beauty Uganda.  Tianah yatandika okuzannya firimu bweyali ayitibwa Rhona, omuwala ataali mwangu mu firimu eyali ey*The Hostelokuna erav eyali esembayo*

Tianah yawerezaako ku kapeti emyuufu, omukolo ogwali ku UNAA Convention mu  Washington D.C., ekyamufuula munayuganda eyasookera ddala okuweereza omukolo guno. Atera okukola ng mu mwaka gwa 2017. Yakubibwa ebifanannyi bye ebyali bisooka mu kibuga ky'e Paris.
 Oluvannyuma yagulawo kampuni eyiye kububwe, eyali eyitibwa BT Beauty Uganda

## Obulamu bwe
Tianah alina diguli mu by'amawulire, gyeyafunira kutendekero lya Cavendish University. Mukusooka yali asoma diguli mu by'okudukanya embeera z'abakozi, nga yagifunira kutendekero lya Makerere University Business School (MUBS), wabula n'agivaamu, ng'ayagala kubeera munamawuliremu biseera bye eby'omumaaso.
Goretti Kyomuhendo

**Goretti Kyomuhendo** (yazaalibwa nga 1 Ogwomunaana 1965) munnayuganda s a Ugandan novelist and literary activist. A participant at the inaugural International Literature Festival Berlin in 2001, Kyomuhendo has been internationally recognised for her novels such as *Waiting: A Novel of Uganda's Hidden War*. She was the first Programmes Coordinator for FEMRITE—Uganda Women Writers Association, from 1997 to 2007. She founded the African Writers Trust in 2009, after her relocation to London, Great Britain, in 2008.
Betty Lalam

**Betty Lalam** munayuganda omusomesa, ng'era y'omu kubaali baawambibwa abayeekera b'ekibinja kya Lord's Resistance Army.Y'akulira ekifo ekibuda buda abantu abaatataganyizibwa  olutalo, ekiyitibwa .

## Obulamu bwe, n'emirimu
Mu mwaka gwa 1994, Lalam bweyalina emyaka 14, yawambibwa abayeekera okuva mu kibiinja kya Lord's Resistance Army okuva mu maka gaabwe agaali mu gombolola ly'e Koro, erisingaanibwa mu disitulikiti y'e Amuru, mu bukiika ddyo bwa Uganda.

Maama wa Lalam teyasoobola kutuusa lunaku luddako kuba y'omu kubaatemwa temwa abayeekera b'ekibiinja kya  Lord's Resistance Army (LRA) abamusingaana mu nyumba yabwe olunaku lwerumu. Wabula kitaawe eyali yasooka okukakibwa abayeekera okwetika esepiki enene ezaali zijuddemu ennyama, yatibwa oluvannyuma lw'okwemuliugunya olw'okubeera nga yeyeetise ebintu by'ekika bwekiti ng'ate byaali bizitowa. Yagenda mu maaso ng'alaba okutibwa okulala, okutulugunya, ogw'obuliisa maanyi, n'engeri nnyingi ezaali ez'okumala abantu emirembe, nga bino byonna byali bikolebwa abayeekera b'ekibiinja kya LRA. Mu mwaka gwa 1995, Lalam yafuna akakisa k'obulamu bwe ak'okutoloka okuva mu buwambe, abayeekera aba LRA webaali balumbye akabuga Atiak, mu disitulikiti y'e Amuru. Oluvannyuma yagenda mu Kampala okubeera ne muganda we, nga bw'anoonya kyeyali asobola okukola. Lalam yatandika okutunda omwenge omuganda asobola okukungaanya ssente okweweerera mutendekero erisomesa eby'emikono mu kutuunga, n'okutona tona. Obukugu bwe obwamuyamba okwegulirawo enzigi z'ebirubirirwa bye eby'enjawulo.

Oluvannyuma lwa koosi eyo, yafuna omulimu  mu kitongole kya Gulu Support Children Organization (GUSCO) ekiyamba abaana nga kisingaanibwa mu disitulikiti y'e Gulu, nga kiri mu kitundu ng'era kikolaganan'aba World Vision okuyamba okufunira abo abatataganyiziddwa entalo, n'abaana ababadde abajaasi, nga kibawa okubudabudibwa, n'obuyambi obwabulijjo. Mu mwaka gwa 2004, yalekulira omulimu gwe n'atandika olugendo olutaali lwangu, ng'ayamba abakazi n'abawala ababeera bavudde mu kuwambibwa, nga yalitandikira wabweru w'omuzigo gwe gweyali apangisa, n'abwala 5, beyatandekera kubweereere nga tewali gw'asasuza, n'akozesa ekyaalani kimu, wabula obudde webwagenda butambula, bano beeyongerako obungi.

Mu mwaka gwa 2006, Lalam yateeka omukono kundagaano nekitongole kya World Vision, okutendeka abakzi 60 n.

Mu mwaka gwa 2008,ekirooto kya Lalam kyatukirira, omubaka w'eggwanga lya South Afrika mu Uganda, Thanduyise Henry Chiliza, bweyeeyama okuzimba ekifo webatendekera, nga baakozesa kampuni y'e South Afrika eyitibwa Eskom. Ekyava mu bino kwaliko ebibiina, ebisulo, eterekero lya kompuyuuta era mwebazisomera byebazimbibwa. Mu mwaka gwa 2010, ekifo kino ekya  Gulu War Affected Training Centre kyagulwawo mu butongole, ng'era okuva kulunaku olwo okusinziira ku kifo kino, kyakatikira abayizi 4,300 okuva mu koosi z'emikono ez'enjawulo gamba g'okukanika, okusiba enviiri, okutungisa ekyalaani, okufuma n'okudukanya ebya bizineensi.

## Okumusiima
Yasiimibwa ng'omu kubakazi 100 abalondebwa omukutu gwa ttivi ogwa mawuliri ogwa BBC mu mwaka ga 2014.

## Laba ne

* List of kidnappings
* List of solved missing person cases
Florence Nsubuga

**Florence Nakimbugwe Nsubuga** (Florence Nakimbugwe), naye nga amaniyikiddwa nga **Florence Nsubuga**, Munnayuganda, mukyala munnabizinesi ne addukanya ekitongole, nga okuva mu 2012, aweereza nga Omukulu akulembera (COO) Kkampuni esinga okubunya amasannyalaze mu Uganda eya Umeme Limited. ng'alina emigabo mu Uganda Securities Exchange ne Nairobi Stock Exchange. Okutandiika n'oGwokusatu 2015, era aweereza nga mmemba ku Kakiiko k'aba Dayilekita ba Umeme.

## Obuto bwe n'emisomo gye
Yazaalibwa mu kitundu ky'omumasekkati ga Uganda, mu mwaka oguteeberezebwa okuba 1973. Yasomera mu masomero ag'abulijo mu Pulayimale ne Ssekendule. Yafuna Diguli mu esooka mu by'obusuubuzi eya Bachelor of Commerce (BCom) degree, nga yakuguka mu bya Kitunzi, okuva mu Ssettendekero wa Makerere mu 1996. Yeyongerayo nafuna Diguli ey'okubiri mu by'enfuna eya Master of Arts (MA) degree, in Economic policy planning, nga nayo yagifuna Makerere. Mu Gwekkuminogumu 2017, yali asoma Diguli ey'okubiri mu kukwasaganya Bizinensi eya Master of Business Administration (MBA) okuva mu University of Edinburgh, ey'omu Scotland. Era ayise mu kutendekebwa okw'ekikugu okuva mu ssomera lya Harvard Business School.

## Emirimu gye
Emirimu gye yagitandiika mu 1996, mu kitongole ekibunya amasanyalaze mu Uganda eya Uganda Electricity Distribution Company Limited (UEDCL), ng'atendekebwa. Umeme bweyeddiza obuvunanyizibwa obw'okubunya amasanyalaze okuva ku UEDCL, yagenda mu Umeme. Emyaka gyonna yali alinyisibwa amadaala okutuusa lw'eyalondebwa mu kifo ky'akulira Kkampunii eyo (COO) mu 2012. Mu lugendo lwe okutuuka ku ntikko, yali aweereza mu buvunanyizibwa obw'enjawulo omuli (a) akwasaganya okutuusa emirimu (b) Maneja w'ekitundu ky'oBuvanjuba bwa Kampala ne (c) Maneja akwasaganya ensonga z'okuvaako kw'amasanyalaze. Mu busobozi bwe nga COO wa Umeme, alondoola abakozi abasoba mu 600 butereevu n'abalala 1,000 batatuukirira butereevupeople indirectly.

## Obuvunanyizibwa obulala
Mukyala mufumbo era alina abaana ab'obuwala babiri, Sanyu ne Suubi. IMu 2015, yawangula eky'omukyala ow'enkizo mu by'amasanyalaze - Awaadi ya 2015 African Utility Week Award.

## Laba na Bino

* Agnes Konde
* Jolly Kaguhangire

## Ebijuliziddwamu


## Ebijuliziddwa eby'ebweru wa Wikipediya

* Ababbi b'amasanyalaze baali bakuwa engasi ya Miliyooni 100 okusinzira ku ssente ezisoba mu Biliyooni 70 Umeme z'efiirwa buli mwaka Nga 12 Ogwokutaano 2017.
Gorreth Namugga

**Gorreth Namugga** munnabyabufuzi mu Uganda . Mu 2021, yalondebwa ng'omukiise mu palamenti mu Ssaza ly’e Mawogola, mu disitulikiti y’obugwanjuba.   Ono ava mu kibiina ekikulembedde oludda oluvuganya gavumenti ekya, National Unity Platform. Namugga ye munnabyabufuzi asoose ku ludda oluvuganya gavumenti okuwangula ekifo eky'okulonda mu Sembabule okuva mu 1986. 

## Obumanyirivu mu mirimu
Yakola nga Ssentebe w'akakiiko akagaba emirimu ku disitulikiti era alina amasomero mu Sembabule .  Yaliko omukungu omukulu avunaanyizibwa ku kugula ebintu mu kibuga Masaka . 

## Emirimu gya Palamenti
Namugga mu kiseera kino akola nga minisita w’ekisiikirize owa Sayansi, Obuyiiya ne Tekinologiya.  Namugga yayanjula alipoota y’abali batakkiriziganya na byaali mu mbalirira eya 2022/2023. , .

## Ebijuliziddwa
Husnah Kukundakwe

**Husnah Kukundakwe** (yazaalibwa nga 25  Ogw'okusatu 2007) Munnayuganda omuwuzi era nga ensangi zino ye muwuzi yekka ali ku mutindo gwensi yonna. Yasooka kulabikirako mu mpaka z'ensi yonna  eza World Championships mu London bwe yamenyebwa ab'akakiiko ka International Paralympic Committee’s (IPC’s) mu mizannyo ekkumi egisinga.

## Obuvo n'okusoma kwe
Kukundakwe yazaalibwa mu 2007 mu Dwaliro ly'eRubaga  nga yazaalibwa Hashima Batamuriza ne Ahmed Asiimwe. Yafuna obulemu mu kuzaalibwa obwamuleka nga talina mukono gwa kkono. Kino kiyitibwa. Yasomera ku Lyna Daycare and Nursery School era mu 2019, yali asula mu Kampala era yali muyizi ku ssomero lya Apollo Kaggwa Primary School erisangibwa e Mengo, ku njegOOYEGO ZA Kampala.

## Okwenyigira kwe mu kuwuga
Kukundakwe yatandika okuwuga ku myaka etaano era mmemba wa kkiraabu y,okuwuga eya Gators Swim Club esangibwa mu Kampala. Wano mu Uganda yeetaba mu mpaka z'okuwuga eza DSTV  ezaaliwo mu 2017 ku ssomero lya Greenhill Academy mu Kampala. Kukundakwe era yeetaba mu mpaka ezaali mu Korea eza 2018 Korea Paralympic Youth Camp gyeyawangulira omudaali gwa zzaabu mu za 100m breaststroke.

Mu Gw'okutaano gwa 2019, Kukundakwe yeetaba mu mpaka za S9 (freestyle, butterfly ne backstroke), SB8 (breaststroke) ne SM9 (Individual Medley) ezaddibwamu mu mpaka za World Para Swimming World Series 2019  mu Singapore. Yakola mu mpaka za mirundi esatu gyeyayoleseza sitayiro ze ezisinga obulungi mu za breaststroke (1:57.8), 100m freestyle (1:30.43) ne 50m freestyle (40.24).

Okuva ku olwo, yayitamu era naafuuka Munnayuganda yekka mu za London eza  2019 World Para Swimming Allianz Championships. Mu mpaka zino, yeeyongera okukola obulungi emirundi ebiri mu za 50m (38.14) neeza 100m (1:24.85) eza freestyle. Mu 2021, yakiikirira Uganda mu za 2020 Paralympic Games ezaali mu Tokyo Japan era naakola sitayiro ye esinga  eya mu 100m Breaststroke. 

Mu 2022, yakiikirira Uganda mu mpaka za Lignano Sabbiadoro World Series era naagiwangulira emidaali gyayo egya International Para Swimming medals egyasookera ddala mu za 100m Butterfly ne100m Breaststroke.

Era, yakiikirira eggwanga mu mizannyo gya Commonwealth egyali mu  Birmingham egyava nga 28 Ogw'omusanvu okutuusa nga 8 Ogw'omunaana 2022 nga omuwuzi yekka .

Era mu 2022 yeetaba mu za Konya 2021 Islamic Solidarity Games ezaali e Turkey naasitula bendera ya Uganda waggulu bwe yawangula emidaali 6 medals. 2 Gold, 3 siriva ne Bronze mu za Para Swimming events

## Laba na bino

* 2019 World Para Swimming Championships
* Prossy Tusabe
* Tofiri Kibuuka

## External links
Ashoka Omukulu

**Ashoka** oba **Ashoka Omukulu** (304 B.C.E. okutuuka mu 232 B.C.E.) yali empula Omuyindi. Yali empula owookusatu mu bwakabaka bwa Maurya. Atwalibwa ng’omufuzi asinga obukulu mu byafaayo bya Buyindi okutuusa kati.

Obufuzi bwe bwava mu mwaka gwa 269 BC okutuuka mu 232 BC mu Buyindi ey’edda. Obwakabaka bwa Empula Ashoka bwali ku bitundu ebisinga obungi ebya India, Pakistan, Afghanistan, Nepal ne Bangladesh ebiriwo kati. Obwakabaka buno obunene obwa Maurya bubadde bwakabaka bwa Buyindi obusinga obunene okuva mu kiseera ekyo okutuusa kati.

Empula Ashoka era amanyiddwa olw’okuddukanya obulungi enzikiriza ya Buddha n’okutumbula enzikiriza ya Buddha mu nsi yonna. ‘Akabonero’ ka Republic of India kaggyiddwa ku Mpagi ya Empula Ashoka. ‘Ashoka Chakra’ nayo eweereddwa ekifo ku bendera y’eggwanga lya Buyindi.

## Ebyokujulizaamu
Laura Kahunde

**Laura Kahunde**  Munnayuganda omuzannyi wa firimu era nga aweereza ku bulamu bwa bulijjo ku TV nga mu kino akyaza abantu abenjawulo.  Alina pulogulaamu gyaweereza eyitibwa Our Perfect Wedding Uganda, ppulogulaamu ekwata ku bulamu obwa bulijjo ekwata ku nsonga z'obulamu bwa bulijjo ezeekuusiza ku baagalana okuviira ddala ku nteekateeka zembaga okutuusiza ddala ku  mbaga zabwe. Ensangi zino azannya nga Jussy mu firimu ya Kyaddala. Olugero lwayo lukwata ku bulamu obuli mu yunivaasite nga omuli ab'omukwano okwekenneenya ebikwata ku by'omukwano n'obulamu mu by'okuzaala, eddembe, ebisomooza, awamu neebirala ebikwata ku bulamu obwa bulijjo. Yazannya nga Catherine Musoke mu firimu ya Chapters eragibwa ku pearl Magic Prime. Era yazannya nga Angella Byekwaso mu firimu emanyiddwa nnyo eya NTV *[[:en:Second_Chance_(Ugandan_telenovela)|Second Chance (Ugandan telenovela)]].*  Yazannyira ne mu za Mariam Ndagire omuli;  *Hearts in Pieces* mwe yazannya ne Abby Mukiibi Nkaaga, Dear mum era esinga okuba ey'obuliwo yeeya my husbands wife *Where We Belong*, ne *Dear Mum* mweyazannyira ne Mariam Ndagire yennyini. Yalabikirako ne mu ya Usama Mukwaya eyitibwa *[[:en:Hello_(2011_film)|Hello]]* eyamuviirako okuwangula eky'omuzannyi asinze mu awaadi za 2011 MNFPAC students awards. Gyebuvuddeko yalabikirako mu firimu ya Henry Ssali eya *[[:en:Bullion_(2014_film)|Bullion]]* mweyali ne muganda we Juliana Kanyomozi . Yakasiddwa okuba nga agenda kukola nate ne Usama Mukwaya mu firimu ejja eya *[[:en:Love_Faces_(film)|Love Faces]] mwagenda okuzannyir wamu ne* Moses Kiboneka Jr. ne Patriq Nkakalukanyi. Muno mulimu neerimu Douglas Dubois Sebamala eyitibwa *[[:en:Black_Glove_(film)|Black Glove]]*.

## Obulamu bwe
Laura ye muggalanda W'omulangira Gerald Manyindo ne Catherine Manyindo. Era kizibwe wa Kabaka Oyo, Kabaka we Toro aliko, mu Buvanjuba bwa Uganda era nga ono muganda w'omuyimbi era omuzannyi Juliana Kanyomozi era nga bano bombi baalabikidde mu firimu ya Bullion.

## Ebijuliziddwa
Busingye Peninah Kabingani

**Busingye Peninah Kabingani** yazalibwa mu mwaka gwa  1944, nga munayuganda era munabyabufuzi, era eyegigira ne mukukola amateeka.Yaakiikirira abantu abakuliridde mu Uganda mu bitundu by'omumasekati g'eggwanga ng'omubaka wa palamenti wa Uganda. Y'omu kuba memba oba abali mu kibiina ky'eby'obufuzi ekiyitibwa National Resistance Movement (NRM) ng'era kyekiri mu buyinza nga ku tiketi yabwe kweyalondebwa okujja mu palamenti mu mwaka gwa 2021, mukulonda kwabonna okwali mu Uganda.

## Ebimukwatako
Kabingani, abasinga gwebamannyi nga Mama Kisanja, mutuuze mu munisipaali y'e Kira, esinganibwa mu disitulikiti y'e Wakiso.

Kabingani yawangula won the seat for Elderly MP central region on the NRM ticket with 113 votes against her closest rival Halima Namakula who came second from the elders electoral college, composed of delegates of elders from 27 districts of the central region.

## Emirimu gye
Kabingani mulimu eyanyuka emirimu gya gavumenti, ng'era yali akolera mu kitongole ky'amawanga g'omubuvanjuba bwa Afrika eky'eby'enguudo z'egaali y'omuka oba kiyite  East African railways, ekyakyusibwa erinya nebatandika okukiyita Uganda railways oluvannyuma lw.

Abadde yeenyigira mu by.

Esangi zino yaakiikirira abantu abakuze mu myaka mu bitundu by'omukasekati g'eggwanga, mu palamenti ya Uganda.
Caroline Asiimwe

**Caroline Asiimwe** musawo wa bisolo omunayuganda, ng'era mukulembezze alwanirira okulaba ng'ebeera y'omutonde teyonoonebwa, ng'era munoonyereza. Yeenyigira mu bantu babulijjo okulaba ngatuukirira eky'ebisolo by'omusiko bibeera mu mirembe, nokubeera nga tebabikolako bimenya mateeka, n'okulaba ng'ebitonde by'omumazzi bisigala biramu mu Uganda .

Mu mwaka gwa 2017, Asiimwe yaweebwa engule ya TWAS-Samira Omar Prize winner olw'okubeera omuyiiya era alwana okulaba ng'ebintu ebimwetolodde bisigala ku mutindo eya Innovation for Sustainability Prize. Engule no eya Innovation for Sustainability Prize eweebwa banayaansi olw'omulimu gwebabeera bakoze okulaba ng'ebintu byabwe eby'enjawulo mwebawangaalira nabyo byeeyagalira mumbeera ya saayanzi ate nga nuungi.

## Obulamu bwe n'eby'emirimu
Asiimwe alina diguli ey'okubiri mu by'okujanjaba ebisolo gyeyatikirwa okuva mutendekero lya University of Edinburgh mu ggwanga lya Scotland. Assimwe aluddde ng'akola ng'omusawo w'ebisolo era okukwanaganya w'abatangira, nga kuno kwayongereza okudukanya eby'obugagga eby'omutaka ku kitongole kya Budongo Conservation Field Station mu Uganda okumala emyaka 7

Akwasaganya abaaliko mukutta oba mukusaanyaawo obulamu bw'ebisolo nga tebalina lukusa mu bintu ng'okukuuma obulamu bw'ebitonde by'omu mazzi. Caroline akungaanya ebikwatagan ku bintu eby'enjawulo okulaba ng'akuuma eby'obutonde bwa Uganda nga buli mu mbeera nungi. Yasomera kusetendekero ly'e Makerere mu kibuga kya Uganda ekikulu ekya Kampala .

Okunoonyerezaa kwe kulik: okulya abaana ababeera bazaaliddwa mu bika bya mazike ag'emirundi ebbiri mu mwaka gwa 2019, ekiviirako obuvune obuleetebwa ebiwuka ebibeera mu mazike (*Pan troglodytes*), mu mwaka gwa 2016,Emmotoka ezita amazike: omusango ogugambibwa okubeera ngemmotoka yatomera era n'eta ekizike kuluguudo lw'e Bulindi mu Uganda mu mwaka gwa 2016, Okunoonyereza ku kusaasaana kw'obulwadde bw'omusujja gw'ensiri n'engeri gyebakozesaamu okukebera oba ky'oyinza okuyita (Programme level implementation of malaria rapid diagnostic tests) (RDTs): ekivaamu n'okutendeka abanaayamba ku by'obulamu mu bulwaliro obwa wansi mu Uganda  mu mwaka gwa 2012.
Brenda Nabukenya

**Brenda Nabukenya**  yazaalibwa nga 19 Ogwokuna mu 1984, nga munabyabufuzi Omunayuganda era munamateeka atuula ku kakiiko akakola amateeka. Akiikirira abantu ba Disitulikiti ye Luwero nga omubaka omukyala omukyala mu Paalamenti ya Uganda. Ali mu kibiina ky'eby'obufuzi ekya National Unity Platform, abaamuwa tikiti gweyagira okumulonda okwesimbawo okugenda mu Paalamenti  oluvannyuma lw'okulonda kwa bonna okwa 2021. National Unity platform ekulemberwa Robert Kyagulanyi Sentamu gwebasinga okumannya nga Bobi Wine.

## Obulamu bwe n'okusoma kwe
Nabukenya yaliko mu kibiina kya Democratic Party (DP) nga ku tikiti y'abano kweyawangulira eky'okukulembera bayizi bane ku Yunivasite y'e Kyambogo mu 2005 wamu n'okubeera omubaka wa Paalamenti akiikirira Disitulikiti ye Luwero wakati wa 2011 okutuuka mu 2016.

Nga tanatuuka ku by'akulondebwa nga eyali akulira bayizi bane omukyala eyali asookse ku Yunivasite y'e Kyambogo, Nabukenya yali akola muterekero lya bitabo erya yunivasite mu Yunivasite ye Kyambogo.

Ng'ali Kyambogo, yasoma Diguli mu sayaansi w'eby'okulya wamu n'okujanjaba enddwa ezisibuka kundya embi.

Oluvannyuma yeeyongerayo okusoma Diguli mu by'amateeka okuva ku Yunivasite ye Makerere.

Mu 2020, yavuganya Nobert Mao, eyali pulezidenti w'ekibiina kya Democratic party ku ky'okubeera pulezidenti w'ekibiina kino.

Mu kulonda kwabonna okwa Uganda mu 2021,  , Nabukenya yawangula nga afunye obululu 76,801 oluvannyuma lw'okuwangula gweyali asinga okuvuganya naye okuva mu kibiina kya National Resistance Movement Mulondo Cissy eyafuna obululu 40,353.

## Emirimu gye
Nabukenya esaawa eno ye minisita ow'ekisikirize avunaanyizibwa ku by'enjigiriza n'eby'emizannyo ku ludda oluvuganya gavumenti.

Ye mu myuka wa ssentebe w'akakiiko akagata abakyala mu Paalamenti ya Uganda.

## Ebijuliziddwaamu